CELEX: 62012CA0195
Language: fi
Date: 2013-09-26 00:00:00
Title: Asia C-195/12: Unionin tuomioistuimen tuomio (neljäs jaosto) 26.9.2013 (Cour constitutionnellen (Belgia) esittämä ennakkoratkaisupyyntö) — Industrie du bois de Vielsalm & Cie (IBV) SA v. Région wallonne (Direktiivi 2004/8/EY — Soveltamisala — Yhteistuotanto ja tehokas yhteistuotanto — 7 artikla — Kansallinen tukijärjestelmä, jossa säädetään ”vihreiden sertifikaattien” myöntämisestä yhteistuotantolaitoksille — Useampien vihreiden sertifikaattien myöntäminen yhteistuotantolaitoksille, jotka hyödyntävät pääasiallisesti muunlaista biomassaa kuin puuta tai puujätettä — Yhdenvertaisen kohtelun ja syrjintäkiellon periaatteet — Euroopan unionin perusoikeuskirjan 20 ja 21 artikla)

23.11.2013   
            
            
               FI
            
            
               Euroopan unionin virallinen lehti
            
            
               C 344/28
            
         Unionin tuomioistuimen tuomio (neljäs jaosto) 26.9.2013 (Cour constitutionnellen (Belgia) esittämä ennakkoratkaisupyyntö) — Industrie du bois de Vielsalm & Cie (IBV) SA v. Région wallonne
   (Asia C-195/12) (1)
   
   (Direktiivi 2004/8/EY - Soveltamisala - Yhteistuotanto ja tehokas yhteistuotanto - 7 artikla - Kansallinen tukijärjestelmä, jossa säädetään ”vihreiden sertifikaattien” myöntämisestä yhteistuotantolaitoksille - Useampien vihreiden sertifikaattien myöntäminen yhteistuotantolaitoksille, jotka hyödyntävät pääasiallisesti muunlaista biomassaa kuin puuta tai puujätettä - Yhdenvertaisen kohtelun ja syrjintäkiellon periaatteet - Euroopan unionin perusoikeuskirjan 20 ja 21 artikla)
   2013/C 344/48
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Cour constitutionnelle
   
      Pääasian asianosaiset
   
   
      Kantaja: Industrie du bois de Vielsalm & Cie (IBV) SA
   
      Vastaaja: Région wallonne
   
      Oikeudenkäynnin kohde
   
   Ennakkoratkaisupyyntö — Cour constitutionnelle — Hyötylämmön tarpeeseen perustuvan sähkön ja lämmön yhteistuotannon edistämisestä sisämarkkinoilla ja direktiivin 92/42/ETY muuttamisesta 11.2.2004 annetun Euroopan parlamentin ja neuvoston direktiivin 2004/8/EY (EUVL L 52, s. 50) 7 artiklan tulkinta — Sähköntuotannon edistämisestä uusiutuvista energialähteistä tuotetun sähkön sisämarkkinoilla 27.9.2001 annetun Euroopan parlamentin ja neuvoston direktiivin 2001/77/EY (EUVL L 283, s. 33) 2 ja 4 artiklan tulkinta — Uusiutuvista lähteistä peräisin olevan energian käytön edistämisestä sekä direktiivien 2001/77/EY ja 2003/30/EY muuttamisesta ja myöhemmästä kumoamisesta 23.4.2009 annetun Euroopan parlamentin ja neuvoston direktiivin 2009/28/EY (EUVL L 140, s. 16) 22 artiklan tulkinta — SEU 6 artiklan sekä Euroopan unionin perusoikeuskirjan 20 ja 21 artiklan tulkinta — Ainoastaan tehokkaita yhteistuotantolaitoksia koskevat tukijärjestelmät — Velvollisuus, lupa tai kielto jättää pääasiallisesti puuta tai puujätettä hyödyntävät yhteistuotantolaitokset tukitoimenpiteiden ulkopuolelle — Säännöstön hyväksyttävyys yhdenvertaisuusperiaatteen kannalta arvioituna
   
      Tuomiolauselma
   
   
               1)
            
            
               Hyötylämmön tarpeeseen perustuvan sähkön ja lämmön yhteistuotannon edistämisestä sisämarkkinoilla ja direktiivin 92/42/ETY muuttamisesta 11.2.2004 annetun Euroopan parlamentin ja neuvoston direktiivin 2004/8/EY 7 artiklaa on tulkittava siten, ettei sen soveltamisala rajoitu yksinomaan yhteistuotantolaitoksiin, jotka ominaisuuksiltaan ovat direktiivissä tarkoitettuja tehokkaita yhteistuotantolaitoksia.
            
         
               2)
            
            
               Unionin oikeuden nykytilassa yhdenvertaisen kohtelun ja syrjintäkiellon periaatteet, jotka vahvistetaan muun muassa perusoikeuskirjan 20 ja 21 artiklassa, eivät ole esteenä sille, että kun jäsenvaltiot ottavat käyttöön direktiivin 2004/8 7 artiklassa ja sähköntuotannon edistämisestä uusiutuvista energialähteistä tuotetun sähkön sisämarkkinoilla 27.9.2001 annetun Euroopan parlamentin ja neuvoston direktiivin 2001/77/EY 4 artiklassa tarkoitettujen kaltaisia yhteistuotannon ja uusiutuvista energialähteistä peräisin olevan sähköntuotannon kansallisia tukijärjestelmiä, ne säätävät pääasiassa kyseessä olevan kaltaisesta vahvistetusta tukitoimesta, josta voivat hyötyä kaikki yhteistuotantolaitokset, jotka hyödyntävät ensisijaisesti biomassaa, lukuun ottamatta laitoksia, jotka hyödyntävät ensisijaisesti puuta ja/tai puujätettä.
            
         
      (1)  EUVL C 200, 7.7.2012.